CELEX: 32016D1203(01)
Language: sk
Date: 2016-11-15 00:00:00
Title: Rozhodnutie Komisie z 15. novembra 2016, ktorým sa stanovuje pozícia, ktorá sa má v mene Európskeho spoločenstva pre atómovú energiu zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v súvislosti s rozhodnutím Rady pre stabilizáciu a pridruženie, ktorým sa prijíma jej rokovací poriadok

3.12.2016   
               
               
                  SK
               
               
                  Úradný vestník Európskej únie
               
               
                  C 453/7
               
            ROZHODNUTIE KOMISIE
      z 15. novembra 2016,
      ktorým sa stanovuje pozícia, ktorá sa má v mene Európskeho spoločenstva pre atómovú energiu zaujať v Rade pre stabilizáciu a pridruženie zriadenej Dohodou o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v súvislosti s rozhodnutím Rady pre stabilizáciu a pridruženie, ktorým sa prijíma jej rokovací poriadok
      (2016/C 453/10)
      EURÓPSKA KOMISIA,
      so zreteľom na Zmluvu o založení Európskeho spoločenstva pre atómovú energiu, a najmä na jej článok 101 ods. 3,
      keďže:
      
                  (1)
               
               
                  Článkom 126 Dohody o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom (*1) na strane druhej (ďalej len „dohoda“) sa zriaďuje Rada pre stabilizáciu a pridruženie.
               
            
                  (2)
               
               
                  V článku 127 ods. 2 dohody sa stanovuje, že Rada pre stabilizáciu a pridruženie prijme svoj vlastný rokovací poriadok.
               
            
                  (3)
               
               
                  V článku 129 ods. 1 dohody sa stanovuje, že Rade pre stabilizáciu a pridruženie pomáha Výbor pre stabilizáciu a pridruženie (ďalej len „výbor“).
               
            
                  (4)
               
               
                  V článku 129 ods. 2 dohody sa tiež stanovuje, že Rada pre stabilizáciu a pridruženie má vo svojom rokovacom poriadku vymedziť povinnosti výboru a že Rada pre stabilizáciu a pridruženie môže delegovať ktorúkoľvek zo svojich právomocí na výbor.
               
            
                  (5)
               
               
                  V článku 131 dohody sa stanovuje, že Rada pre stabilizáciu a pridruženie môže rozhodnúť o vytvorení ďalších osobitných výborov alebo orgánov, ktoré jej môžu pomáhať pri plnení jej povinností. Ďalej sa v nej stanovuje, že Rada pre stabilizáciu a pridruženie vo svojom rokovacom poriadku určí zloženie a povinnosti takýchto výborov a orgánov a spôsob ich práce,
               
            ROZHODLA TAKTO:
      Jediný článok
      Pozícia, ktorá sa má zaujať v mene Európskeho spoločenstva pre atómovú energiu v Rade pre stabilizáciu a pridruženie zriadenej článkom 126 dohody v súvislosti s rozhodnutím Rady pre stabilizáciu a pridruženie, ktorým sa prijíma jej rokovací poriadok, je založená na návrhu rozhodnutia Rady pre stabilizáciu a pridruženie pripojeného k rozhodnutiu Rady (EÚ) 2016/1232 z 18. júla 2016, ktorým sa stanovuje pozícia, ktorá sa má zaujať v mene Európskej únie v Rade pre stabilizáciu a pridruženie zriadenej Dohodou o stabilizácii a pridružení medzi Európskou úniou a Európskym spoločenstvom pre atómovú energiu na jednej strane a Kosovom na strane druhej v súvislosti s rozhodnutím Rady pre stabilizáciu a pridruženie, ktorým sa prijíma jej rokovací poriadok (1).
      Menej podstatné zmeny tohto rozhodnutia možno prijať bez ďalšieho rozhodnutia Komisie.
      
         V Bruseli 15. novembra 2016
         
            
               Za Komisiu
            
            Johannes HAHN
            
               člen Komisie
            
         
      
      
         (*1)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244/1999 a so stanoviskom Medzinárodného súdneho dvora k vyhláseniu nezávislosti Kosova.
      
         (1)  Ú. v. EÚ L 202, 28.7.2016, s. 27.